aldar vaad va va
Van katlinen die wijf was
jans wilen poelman
et es comen in rechte inde banck voe meye ende scepen van loven katline die wijf
was jans wilen poelman die uut beleide van scepen brieve van loven gegoedt ende
gheerft es voer meye ende scepen van loven in twee sacke corens der maten van
thienen erfspachts aen enen beemt jans wilen van ophem gelegen inde pchie
van meldert ter stat geheten doppelt tusschen de woenyge des voirs wilen
jans van ophem en den bemt henric everarts in deen side Ende henr
euerinx natuerlic soen henrix wilen everinx die beleidt es tot den goeden
des selfs wilen henrix sijns vaders in dande Ende hen voer trecht staende
bracht de voirs henric euerinx voer oeghen sinen voirs beleidbrief en oec
een testament gemaect van ermelenden wilen van arschot sijns vad zuster
daer mede dat hi meynde dat hi inde voirs twee sutke corens mids ma
kingen ghericht soude sijn Soe dede de voirs katline den voirs henricken
bragen oft hi hem met sinen beleide behelpen woude oft met sine testamete
daer op dat henric antwerdde dat hi hem met sinen beleide net behelpe
en woude en dat hi dat woude laten liggen dat gedaen seide de voirs
katline voert met hoen geleverden voersprake dat ter tijt doen sij de
voirs twee sacke corens gecreegh de voirs henric cuerinx daer bij en
aen was daer sij vercocht waren en met sinen consente en dat gelt
daer af in sijns vaders schout wire gegaen En dese poente boet sij
te thoenen en sade soe waer sij dat gethoenen conste dat haer ende
hoerre voirs goedingen de voirs twee sacke corens volgen souden op
dwelke de voirs henric seggen dede dat hem dat aen sijn testament
gheen ontstade doen en soude en dat na inhouden van sine testa
nente de voirs twee sacke corens hem sculdich waen te volgen daer
op dat de scepen van loven gemaent vanden meye wijsden voe een
vonisse want de voirs katline haer thoenisse vermere hadde dat sij
dat begden te aenhoen en daen teynden recht Ten dage van thoenis
Soe thoende de voirs katline met goeden knapen dat ttijt doen de voirs
twee sacke corens gecocht waen de voirs henric cuerinx daer bij ende
aen was en habpse vercoepen en dat sij met sinen wille en consente ver
cocht waen en dat tgelt daer af in sijns vanders schout ghinc dat
gedaen de scepen van loven voert gemaent vanden meye van loven wijsden
voer een vonisse dat der voirs katlinen en hoe goedingen de voirs twee
sacke corens volgen souden Pntib egidio rike jacobo ex lyemigen johe
de huffle hen de mulke johe de ponte et hen vroede scab lovanien
martii xxi ano xxv